

ALŪKSNES NOVADA PAŠVALDĪBA

**LICENCĒŠANAS KOMISIJA**

Dārza iela 11, Alūksne, Alūksnes novads, LV – 4301, tālrunis: 64381496, e-pasts: dome@aluksne.lv

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alūksnē

SĒDES PROTOKOLS

2025.gada 7.maijā Nr.18

Sēde sākta pulksten 9.30, sēde slēgta pulksten 10.15

Sēdes norises vieta: Dārza iela 11, Alūksnē, Alūksnes VPVKAC 1.stāvā

Sēdi vada un protokolē: komisijas priekšsēdētāja Māra KOVAĻENKO

Sēdē piedalās Licencēšanas komisijas locekļi: Māra KOVAĻENKO, Sanita BĒRZIŅA, Sanita RIBAKA

Sēdē nepiedalās: Everita BALANDE- atrodas atvaļinājumā

Darba kārtībā:

1. Individuālā komersanta “MARIENBURG ID” iesnieguma izskatīšana.
2. [..] iesnieguma izskatīšana.

**1. Individuālā komersanta “MARIENBURG ID” iesnieguma izskatīšana**

M.KOVAĻENKO informē, ka pašvaldībā 06.05.2024. saņemts iesniegums no IK “MARIENBURG ID” par atļauju izsniegšanu iebraukšanai Pilssalā, lai veiktu uzņēmējdarbību. Paskaidro, ka 26.04.2024. notikušajā laivu piestātņu izsolē nomas tiesības uz laipu piestātnēm Nr.12, Nr.13, Nr.21, Nr.22, Nr.23, Nr.24 un Nr.25 ir ieguvis minētais komersants uz 3 gadiem, vasaras sezonā no 1.maija līdz 31.oktobrim (26.04.2024. līgums Nr.ANP/1-45.1/24/100). Informē, ka iesniegumā ir lūgts izsniegt atļauju arī vilcieniņam Severīns. Paskaidro, ka vilcieniņam atļauju pašlaik izsniegt nevar, jo nav iesniegts tehniskais novērtējums, lai varētu izsniegt licenci tūrisma transportlīdzeklim.

Atklāti balsojot: “par” 3; “pret” nav; “atturas” nav,

LICENCĒŠANAS KOMISIJA NOLEMJ:

Pamatojoties uz Alūksnes novada domes 31.10.2024. noteikumu Nr.7/2024 “Kārtība, kādā Alūksnes novada pašvaldība izsniedz atļaujas transportlīdzekļa iebraukšanai aizlieguma ceļa zīmju darbības zonas teritorijās” 5.punktu, kas apstiprināti ar domes lēmumu Nr.304 (sēdes protokols Nr.17, 12.p.) un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts) 9.5.p.,

1. Izsniegt 1 (vienu) atļauju individuālajam komersantam “MARIENBURG ID” iebraukšanai Pilssalā, lai nodrošinātu pakalpojumu sniegšanu saskaņā ar 26.04.2024.noslēgto līgumu Nr.ANP/1-45.1/24/100.

2. Atļaujas derīguma termiņš – no 2025.gada 7.maija līdz 2025.gada 31.oktobrim.

**2. [..] iesnieguma izskatīšana**

M.KOVAĻENKO atgādina, ka pašvaldība 14.04.2025.ir noslēgusi uzņēmuma līgumu ar [..], kura būs koordinatore pašvaldības izveidotajā ielu tirdzniecības teritorijā Latgales ielā, Alūksnē. Paskaidro, ka Licencēšanas komisija jau tika sagatavojusi un izsniegusi pirmās 20 atļaujas tirdzniecības dalībniekiem un tagad tirgus koordinatore lūdz izsniegt 10 jaunas atļaujas, jo laika apstākļi vēl ir samērā auksti un intensīva tirdzniecība vēl nenotiek

Atklāti balsojot : “par” 3; “pret” nav; “atturas” nav,

LICENCĒŠANAS KOMISIJA NOLEMJ:

Pamatojoties uz 12.05.2010. Ministru kabineta noteikumiem Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”, Alūksnes novada pašvaldības 25.02.2021. saistošajiem noteikumiem Nr.6/2021 “Par tirdzniecību publiskās vietās Alūksnes novadā”, Alūksnes novada pašvaldības 28.11.2024. saistošajiem noteikumiem Nr.36/2024 “Par Alūksnes novada pašvaldības nodevām” un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts), 9.3.p.,

1. Sagatavot 10 (desmit) numurētas atļaujas tirdzniecībai Latgales ielā, Alūksnē, Alūksnes novadā.

2. Uzdot pasākuma organizatoram izsniegt tirdzniecības vietas atļaujas, saskaņā ar normatīvajiem aktiem.

3. Pasākuma organizatoram līdz 2025.gada 5.jūnijam iesniegt Licencēšanas komisijai informāciju par izsniegtajām atļaujām.

Sēdes vadītāja, protokoliste M.KOVAĻENKO……………………………

Komisijas locekle S.BĒRZIŅA……………………………………..

 S.RIBAKA …………………………………….